Rasprodane ulaznice za finale Davis Cupa između SAD-a i Rusije
Rasprodane utakmice za finale Davis Cupa između SAD-a i Rusije
Sve ulaznice za finale 61. Davis Cupa između Sjedinjenih Država i branitelja titule, Rusije, rasprodane su za svega 30 minuta. Mečevi se igraju na Memorial Coliseumu, u Portlandu u savenoj državi Oregon, zdanju koje ima kapacitet 12 tisuća gledatelja. Sjedinjene Države posljednji su put bile domaćin finala Davis Cupa 1992. godine u Forth Worthu u Teksasu. Tada 10-godišnji Andy Roddick gledao je mečeve na također rasporadnom stadionu. Roddick će sada predvoditi američku selekciju u kojoj još nastupaju James Blake te u susretu parova, braća Bob i Mike Bryan. Finale se odigrava od 30. studenoga do 2. prosinca. Na Masters turniru u Madridu prvi igrač svijeta, Švicarac Roger Federer svladao je Amerikanca Robbya Gineprija sa 7-6 i 6-4 u setovima no dva nositelja turnira nisu bili te sreće. Juan Monaco iz Argentine pobjedio je 11. nositelja, Nijemca Tommya Haasa 6-4 i 7-5. Britanac Andy Murray je bio bolji od 15. nositelja Juana Ignacia Chele iz Argentine, 6-1 i 6-3. Hrvatski tenisač Ivo Karlović dominirao je protiv Rusa Marata Safina i to ne samo svojom visinom. Div sa Šalate ubacio je 17 aseva za uvjerljivu pobjedu 6-3, 6-4. U drugom kolu Karlovića je trebao igrati protiv četvrtog nositelja Nikolaja Davidenka. Međutim, Davidenko je otkazao nastup zbog ozljede lakta. Umjesto s Davidenkom Karlović će odmjeriti snage sa Španjolcem Oscarom Hernandezom.